આ વાત વાયુવેગે ફેલાઇ જતાં આસપાસના લોકો અને અન્ય વાહન ચાલકોએ પણ બિન્દાસ્ત દારૂની પેટીઓ ઉપાડીને ચાલતી પકડી હતી. આ બાબતે ભચાઉથી સ્થાનિકે પહોંચેલ ભચાઉ પોલીસની ટીમનો સંપર્ક સાધતા આર.જે. ૦૯ સીજી ૦૧૯ર નંબરના રાજસ્થાન પાસીંગનું ટ્રેઇલર હોવાનું તેમજ તેમાં શરાબનો જંગી માત્રામાં જથ્થો ભરીને ભચાઉથી ગાંધીધામ તરફ જઇ રહ્યું હોવાનું જણાવ્યું હતું. આ લખાય છે ત્યારે ગાંધીધામથી એલસીબીની ટીમ પણ સ્થળ પર પહોંચી ગઇ હતી અને પલટી મારી ગયેલા ટ્રેઇલરમાં રહેલા શરાબની ગણતરી હાથ ધરવામાં આવી છે.